විෂ්ණු, කතරගම, නාථ, පත්තිනි යන සිව්වරම් දෙවියන් සේම සමන්, දැඩිමුණ්ඩ, සරස්වතී, දෙවිවරුන් අතර ප්‍රසිද්ධ තවත් ප්‍රධාන දෙවිවරු කීප දෙනෙකි.මෙම තිස්තුන් කෝටියක් වූ දෙවිවරු හැරුණු විට අප රටේ විවිධ ප්‍රදේශයන්ට අරක්ගත් ගම්බාර දෙවිවරුන් නමින් හැඳින්වෙන තවත් දෙවිවරු කොටසක්ද වෙති.ගම්බාර දෙවියන් ලෙස දේවත්වයට පත්වූ ඇතැමෙක් මිනිසුන් ලෙස ජීවත් වී ඔවුන් සමාජයට කළ යහපත් දේ මෙන්ම අයහපත් දේ නිසාද පසුකලෙක දේවත්වයට පත් වූවෝය.